b"\n_START_ARTICLE_\nCan Padr\xc3\xb3 de Pag\xc3\xa8s\n_START_SECTION_\nDescripci\xc3\xb3\n_START_PARAGRAPH_\nFa\xc3\xa7ana arrebossada, la part m\xc3\xa9s antiga est\xc3\xa0 pintada d'un color granat\xc3\xb3s amb una l\xc3\xadnia blava i una de blanca a la part superior. A la porta que \xc3\xa9s rectangular (poc freq\xc3\xbcent en una comarca on s\xc3\xb3n pr\xc3\xb2pies les portes en arc de mig punt i dovellades), hi ha una inscripci\xc3\xb3: 1672. Les finestres d'aquesta part s\xc3\xb3n petites i en arc deprimit concau. A la part m\xc3\xa9s nova,constru\xc3\xafda fa uns 50 anys, la fa\xc3\xa7ana est\xc3\xa0 simplement arrebossada, i les finestres s\xc3\xb3n m\xc3\xa9s grans, i a la part superior estan envoltades per rajoles blaves vidriades que fan com de trencaaig\xc3\xbces, i a sobre, unes gelosies que fan de respiralls._NEWLINE_A la part est hi ha annexa una pallissa i a la dreta un pou. Tota la casa est\xc3\xa0 en molt mal estat i est\xc3\xa0 envoltada de verdisses.\n_START_SECTION_\nHist\xc3\xb2ria\n_START_PARAGRAPH_\nPer un fogatge del 1947 sabem que ja vivia a Breda la fam\xc3\xadlia Padr\xc3\xb3, per\xc3\xb2 no es fa refer\xc3\xa8ncia  a la masia en cap document, fins al segle XVI. Segons un fogatge de l'any 1595, Can Padr\xc3\xb3 era propietat de Bernat Pons (conegut Padr\xc3\xb3), per aix\xc3\xb2 podem pensar en una dataci\xc3\xb3 entorn al segle XVI. Tamb\xc3\xa9 tenim not\xc3\xadcies de la masia en un cens local de l'any 1735."